# Marcus du Sautoy

Marcus du Sautoy CBE FRS (Londres, 26 d'agost de 1965) és un matemàtic britànic, titular de la Càtedra Simonyi per a la Comprensió Pública de la Ciència a la Universitat d'Oxford, Fellow del New College d'Oxford i autor de llibres de divulgació matemàtica i científica. Ha estat també professor convidat en el Collège de France i a l'École Normale Supérieure de París, en el Max Planck Institute de Bonn, la Universitat Hebrea de Jerusalem i la Universitat Nacional Australiana a Canberra. Va presentar els programes de televisió Mind Games (Jocs de la ment) a BBC Four i Dara Ó Briain: School of Hard Sums al canal Dave. També ha escrit nombrosos articles acadèmics i llibres de matemàtiques, entre els quals destaca La música dels nombres primers (The Music of the Primes, 2003).

## Carrera i recerca

La recerca de du Sautoy "utilitza eines clàssiques de teoria de nombres per explorar les matemàtiques de la simetria". El treball acadèmic de du Sautoy es dedica principalment a la teoria de grups i teoria de nombres.
Du Sautoy és conegut per la seva feina de divulgació de les matemàtiques, i The Independent on Sunday el considera un dels principals científics del Regne Unit. També ha format part del consell assessor de Mangahigh.com, un web de jocs matemàtics en línia. Du Sautoy col·labora habitualment amb el programa In Our Time de BBC Radio 4 i escriu a The Times i The Guardian. Du Sautoy també ha escrit molts articles i llibres acadèmics sobre matemàtiques; el més recent és una exploració de l'estat actual de la creativitat en intel·ligència artificial, The Creativity Code.
En un article que es va publicar el 2006 a la revista Seed, du Sautoy va parlar de la conjectura Hilbert-Pólya, una manera de connectar els avenços en física quàntica amb la hipòtesi de Riemann.

### Llibres

Entre els seus llibres de divulgació matemàtica i científica hi ha:
* The Music of the Primes
* Finding Moonshine
* Symmetry: A Journey into the Patterns of Nature
* The Num8er My5teries: A Mathematical Odyssey Through Everyday Life
* What We Cannot Know
* The Great Unknown: Seven Journeys to the Frontiers of Science
* The Creativity Code: How AI Is Learning to Write, Paint and Think
* Thinking Better: The Art of the Shortcut

### Televisió

Entre molts altres programes, Du Sautoy va presentar el programa de la BBC Four Mind Games i fou co-presentador de la sèrie de televisió School of Hard Sums amb Dara Ó Briain. En aquest últim programa, plantejava preguntes matemàtiques amb aplicacions al món real. Llavors Ó Briain i un convidat provaven de resoldre els problemes, utilitzant mètodes rigorosos i experimentals, respectivament.
El desembre de 2006, du Sautoy va fer les Conferències de Nadal de la Royal Institution sota el títol col·lectiu The Num8er My5teries. Era tot just la tercera vegada que el tema de les conferències de Nadal eren les matemàtiques – la primera vegada, el 1978, quan el conferenciant era Christopher Zeeman, du Sautoy era un nen del públic.

### Premis i honors

Du Sautoy va rebre el Premi Berwick el 2001 de la Societat Matemàtica de Londres per la publicació de recerca matemàtica excel·lent. El 2009 va guanyar el Premi Michael Faraday de la Royal Society per "excel·lència en la comunicació de la ciència al públic del Regne Unit. Du Sautoy fou nomenat Oficial de l'Orde de l'Imperi Britànic (OBE) l'any 2010 "per serveis a la Ciència". Fou elegit fellow de l'American Mathematical Society el 2012 i Membre de la Royal Society (FRS) el 2016.

## Vida privada

Du Sautoy viu a Londres amb la seva família i li agrada jugar a futbol en un equip aficionat i tocar la trompeta. Va conèixer la seva dona Shani mentre feia estudis postdoctorals a la Universitat Hebrea de Jerusalem. Tenen tres fills, que s'han educat com a jueus.
Du Sautoy és ateu però ha declarat que com a titular de la Càtedra Simonyi per a la Comprensió Pública de la Ciència, el seu focus ha de ser "molt sobre la ciència i menys sobre la religió", suggerint potser una diferència d'èmfasi en comparació amb el seu predecessor en el càrrec, Richard Dawkins. Ha descrit que la seva religió és "Arsenal – futbol", perquè veu la religió com un desig de pertànyer a una comunitat. Du Sautoy dona suport a Common Hope, una organització d'ajuda a la gent de Guatemala.
El seu avi era Peter du Sautoy, president de l'editorial Faber & Faber i la seva padrina fou Valerie Eliot, la vídua del poeta T.S. Eliot.

## Enllaços externs

* Universitat d'Oxford - Dr Marcus du Sautoy Arxivat 2007-07-07 a Wayback Machine.
* Plana web matemàtica de Marcus du Sautoy Arxivat 2007-06-03 a Wayback Machine.
* Plana de The Music of the Primes Arxivat 2015-09-07 a Wayback Machine.
* Conferència Music of the Primes Arxivat 2007-06-02 a Wayback Machine., al Mathematical Sciences Research Institute el 27 d'abril del 2007

## Referències

* 1 2 3 Anon «du Sautoy, Prof. Marcus Peter Francis». Who's Who. online Oxford University Press [Oxford], 2017. DOI: 10.1093/ww/9780199540884.013.245193.
* ↑ McKie, Robin «A mathematician who's in his prime». The Guardian [Londres], 02-11-2008 [Consulta: 12 maig 2010].
* ↑ «New Simonyi Chair appointed». University of Oxford, 28-10-2008. Arxivat de l'original el 10 setembre 2012. [Consulta: 29 octubre 2008].
* ↑ «About Marcus». Arxivat de l'original el 2 novembre 2017.
* ↑ «Marcus du Sautoy, OBE». New College, Oxford. Arxivat de l'original el 24 d’abril 2016. [Consulta: 16 abril 2016].
* 1 2 Anon. «Professor Marcus du Sautoy OBE FRS». Londres: Royal Society, 2016. [Consulta: 1r maig 2016].
* ↑ Sautoy, M. «Counting p-groups and nilpotent groups». Publications Mathématiques de l'Institut des Hautes Scientifiques, 92, 1, 2000, pàg. 63–112. DOI: 10.1007/BF02698914.
* ↑ https://www.mangahigh.com
* ↑ Wolf, Jonnie. «The Creativity Code by Marcus du Sautoy – review». The Guardian, 12-03-2019. [Consulta: 1r setembre 2019].
* ↑ du Sautoy, Marcus. «Prime Numbers Get Hitched». Seed, 27-03-2006. Arxivat de l'original el 22 setembre 2017. [Consulta: 29 octubre 2008].
* ↑ The Music of the Primes Fourth Estate, 2003, ISBN 9780062064011
* ↑ Finding Moonshine UK title, Fourth Estate, 2007, ISBN 9780007380879
* ↑ Symmetry: A Journey into the Patterns of Nature US title, 2008, ISBN 9780060789411
* ↑ The Num8er My5teries Fourth Estate, 2010, ISBN 9780007362561
* ↑ What We Cannot Know Fourth Estate, 2016, ISBN 9780007576593
* ↑ The Great Unknown: Seven Journeys to the Frontiers of Science Viking, 2017, ISBN 9780007576579
* ↑ «Review of The Great Unknown», 22-02-2017.
* ↑ «Review of The Great Unknown», 20-02-2017.
* ↑ The Creativity Code: How AI Is Learning to Write, Paint and Think Harper Colin Publishers Australia, 2019, ISBN 9780008296346
* ↑ Olszewski, Peter. «Review of The Creativity Code», 20-10-2019. Arxivat de l'original el 27 d’octubre 2022. [Consulta: 27 d’octubre 2022].
* ↑ Thinking Better: The Art of the Shortcut HarperCollins UK, 2021, ISBN 9780008393939
* ↑ Dubner, Stephen. «EPISODE 483: What's Wrong With Shortcuts?». Freakonomics Radio, 2021. «being aware of what your thought process is, is already enough to short-circuit the algorithm which was always sending you into depression. You’re sort of stuck inside the system of the way you’re thinking»
* ↑ Marcus du Sautoy a Internet Movie Database (anglès)
* ↑ «The Num8er My5teries». Royal Institution. [Consulta: 17 novembre 2021].
* ↑ The London Gazette: (suplement) no. 59282. p. 9. 31 December 2009.
* ↑ List of Fellows of the American Mathematical Society. Retrieved 10 November 2012.
* 1 2 Dix, Juliet. «My family values: Marcus du Sautoy, mathematician», 2009.
* ↑ Anon «How Jewish is Marcus Du Sautoy?». The Jewish Chronicle, 2008 [Consulta: 31 octubre 2017].
* ↑ Jha, Alok «Science Extra: Marcus du Sautoy steps into Dawkins' boots». The Guardian [Londres], 28-10-2008 [Consulta: 29 octubre 2008].
* ↑ du Sautoy, Marcus (12 December 2008). «Desert Island Discs: Marcus du Sautoy». BBC Radio 4. Quote comes from minute 31:08.
* ↑ Parsons, Paul «How to sell science to the Big Brother generation: Interview with Marcus du Sautoy». New Scientist, 2008.